Nutni zehhren fell-as nettat ur tenḥerwal ara akk. Dɣa mi t-id-walan netta, mmɣen-d fell-as, wwin-t s ifri-nsen. Akken ur ten-yuggad, ur ten-yekkukra, dɣa ur as gin wara. Mi d-faqen watmaten-is i setta belli ulac-it, dɣa bdan tqelliben fell-as. Mi d-ufan amkan anda i yeqqen taklit-nni, dɣa neɛğaben mi tt-ufan tedder. D nettat i (d)asen-id-yemlan abrid ay uɣen yizmawen i t-yewwin. Ddan, ddan armi i ufan ifri-nni n yizmawen iweḥciyen. Mi ten-idsraḥen, izmawen-nni mmɣen-d fell-asen, zzin asen-id sya d sya. Dɣa yekker yimenɣi gar watmaten-nni ur nuggad, ur nekkukra, d yizmawen. Taggara, sin deg-sen mmuten, ma d ṛebɛa i d-yeqqqimen, ẓuɣren-ten yizmawen-nni ɣef yixf n yifri-nsen.